喜翁卷歸
作者：薛師石
朝代：宋

paragraphs: 我老寡儔侶，年荒值冬迫。
膝下有啼寒，瓶中無儲積。
豈不展轉思，自欠經營策。
儒冠匪謬誤，賦性素褊窄。
淵明疑夙世，荷鋤心便適。
嗟余四友朋，驚見三化魄。
一翁尚淒涼，六秩困行役。
家貧病難愈，詩苦髮全白。
昨來叩我門，偶往比鄰宅。
聞語亟倒屣，已去倏無迹。
知君懷百憂，雖出難久客。
從今幸安居，況有舊泉石。
清晨過窮廬，竟夕話疇昔。
逝者已云遠，相期守枯瘠。